**CENU APTAUJA NR. TNPz 2023/22**

**“Datortehnikas komponenšu piegāde Talsu novada pašvaldībai un tās iestādēm”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets: Datortehnikas komponenšu piegāde Talsu novada pašvaldībai un tās iestādēm.**
	2. **Paredzamais līguma izpildes laiks:** 12 (divpadsmit) mēnešu laikā no līguma noslēgšanas brīža un piegāde jāveic pēc Pasūtīja pieprasījuma.
	3. **Preču piegādes adrese:** Kareivju iela 7, Talsi, Talsu novads, LV-3201.
	4. Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams piegādes veikšanai, pieprasīšanas, apstiprināšanas un saņemšanas Talsu novada pašvaldībā.
2. **Piedāvājuma iesniegšanas vieta:**
	1. Piedāvājumu var iesniegt, nosūtot uz e-pastu: iepirkumi@talsi.lv līdz **2023. gada 4. aprīļa plkst. 10.00.**
	2. **Kontaktpersona:** Talsu novada pašvaldības informācijas tehnoloģiju nodaļas vadītāja vietnieks Jānis Kārklevalks, tālr. 29968496.
	3. Iesūtot piedāvājumu pretendentiem **obligāti** jānorāda:Pieteikums TNPz 2023/22 “Datortehnikas komponenšu piegāde Talsu novada pašvaldībai un tās iestādēm”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst tehniskajai specifikācijai, tehniskajam piedāvājumam un izvērstam finanšu piedāvājumam (1. pielikums).
	3. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums), tehnisko specifikāciju, tehnisko piedāvājumu un izvērsu finanšu piedāvājumu (1. pielikums). Ja Pretendents Piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pastu iepirkumi@talsi.lv.
	4. Pretendentam iepriekšējo 3 (trīs) gadu laikā (2020., 2021., 2022. gads un 2023. gadā līdz piedāvājuma iesniegšanas dienai) ir pieredze vismaz 1 (viena) līguma izpildē, kura ietvaros ir veikta datortehnikas komponenšu piegāde. Pie iesniedzamajiem dokumentiem jāpievieno aizpildīta Pretendenta kvalifikācijas un pieredzes apraksta forma (3. pielikums).
	5. Pēc piedāvājuma iesniegšanas termiņa beigām Pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvāta cena nedrīkst pārsniegt 9999,99 *euro* bez PVN.
5. **Samaksas nosacījumi:** Rēķina apmaksa tiks veikta 1x mēnesī pēc rēķina saņemšanas e‑pasta: it@talsi.lv. Pēc rēķina saņemšanas tā apmaksa tiek veikta 10 (desmit) darba dienu laikā.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā, tehniskajā piedāvājumā un izvērstā finanšu piedāvājumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā, tehniskajā piedāvājumā un izvērstā finanšu piedāvājumā norādītajām prasībām norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā un tehniskajā specifikācijā, tehniskajā piedāvājumā un izvērstā finanšu piedāvājumā norādītajām prasībām, kā arī citos gadījumos saskaņā ar normatīvajiem aktiem.